Weighless vs dieetkundige | Health24
Posted by: melanie | 2007/03/12
Weighless vs dieetkundige
Waarom verloor ek so stadig by Weighless. Ongeveer 200g per week. Ek was al voorheen by 'n dieetkundige. Die dieet het bestaan uit 4500kj. 4 Stysels was toegelaat maar wat opvallend is dat die porsie grootte verskil. Weighless se porsies is groter en ek kan dit soms nie baasraak. Kan ek dit verminder.
Ek moet erken dat ek dit vreemd vind dat jy so stadig gewig verloor met Weighless. Algemeen gesproke verloor mense ongeveer 1 kg per week. Dit is eintlik iets wat jy met die Weighless personeel moet bespreek, aangesien hulle tog daar is om jou te help en baie ondervinding met hulle dieet het. Dit sal miskien help om wel die porsiegroottes effens te verminder. 'n Ander moontlikheid is om terug te keer na jou dieetkundige want dit is moontlik dat jy nou aan insulien weerstand ly en 'n dieet met 'n lae glisemiese indeks nodig het, pleks van net 'n lae-energie dieet. Die byvoeging van daaglikse oefening (touspring, fietsry, flink stap of draf of swem) vir 30 of meer minute per dag, sal ook help om jou metabolisme te stimuleer en gewigsverlies aan te help.